กฎกระทรวงกำหนดค่าเข้าชมและค่าบริการอื่นสำหรับโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ (ฉบับที่ 2) พ.ศ. 2568
ประกาศวันที่ 2025-05-27

content: กฎกระทรวง กำหนดค่าเข้าชมและค่าบริการอื่น สำหรับโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ (ฉบับที่ ๒) พ.ศ. ๒๕๖๘
content: อาศัยอำนาจตามความในมาตรา ๖ วรรคหนึ่ง มาตรา ๑๓ วรรคหนึ่ง และมาตรา ๒๗ แห่งพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. ๒๕๐๔ ซึ่งแก้ไขเพิ่มเติมโดยพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ (ฉบับที่ ๒) พ.ศ. ๒๕๓๕
content: รัฐมนตรีว่าการกระทรวงวัฒนธรรมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 2
content: ข้อ ๒ ให้ยกเลิกข้อ ๗ แห่งกฎกระทรวงกำหนดค่าเข้าชมและค่าบริการอื่นสำหรับโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ พ.ศ. ๒๕๕๑
sectionNo: 3
content: ข้อ ๓ ให้ยกเลิกบัญชีค่าเข้าชมโบราณสถานที่ได้ขึ้นทะเบียนแล้วและพิพิธภัณฑสถานแห่งชาติท้ายกฎกระทรวงกำหนดค่าเข้าชมและค่าบริการอื่นสำหรับโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ พ.ศ. ๒๕๕๑ และให้ใช้บัญชีท้ายกฎกระทรวงนี้แทน
content: ให้ไว้ ณ วันที่ ๘ พฤษภาคม พ.ศ. ๒๕๖๘ สุดาวรรณ หวังศุภกิจโกศล รัฐมนตรีว่าการกระทรวงวัฒนธรรม
sectionName: บัญชีค่าเข้าชมโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่อัตราค่าเข้าชมโบราณสถานที่ได้ขึ้นทะเบียนแล้วและพิพิธภัณฑสถานแห่งชาติตามบัญชีท้ายกฎกระทรวงกำหนดค่าเข้าชมและค่าบริการอื่นสำหรับโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ พ.ศ. ๒๕๕๑ ได้ใช้บังคับมาเป็นเวลานานแล้ว
content: ประกอบกับมีโบราณสถานที่ได้ขึ้นทะเบียนแล้วและพิพิธภัณฑสถานแห่งชาติที่มีศักยภาพในการดึงดูดประชาชนให้มาเข้าชมบางแห่งยังไม่มีการจัดเก็บค่าเข้าชม นอกจากนี้ กรมศิลปากรได้มีการพัฒนาระบบเทคโนโลยีสารสนเทศในการจัดเก็บและนำเสนอข้อมูลเกี่ยวกับโบราณสถานและพิพิธภัณฑสถานแห่งชาติ
content: ทั้งในรูปแบบภาษาไทยและภาษาต่างประเทศเพื่ออำนวยความสะดวกในการเข้าชม สมควรปรับปรุงรายชื่อและอัตราค่าเข้าชมโบราณสถานที่ได้ขึ้นทะเบียนแล้วและพิพิธภัณฑสถานแห่งชาติ และยกเลิกค่าบริการเช่าหูฟังบรรยายภาษาต่างประเทศ จึงจำเป็นต้องออกกฎกระทรวงนี้